Tervetuloa Marttyyrien Ääni-ohjelmaan!
Tänään meillä on erityinen vieras ja erityinen aihe.
Keskustelemme Afrikasta ja siitä, mitä tapahtuu naisille, -
jotka kääntyvät islaminuskosta kristinuskoon.
Islamista Jeesuksen seuraajiksi kääntyneet naiset ovat vaarassa.
Mitä näille rohkeille naisille tapahtuu ja miten voimme auttaa heitä?
Tänään vieraana on itä-Afrikasta kotoisin oleva Ameena, -
joka auttaa naisia, jotka seuraavat Jeesusta hinnalla millä hyvänsä.
Turvallisuussyistä emme näytä vieraamme kasvoja -
ja hänen äänensä on muutettu.
Ameena, lämpimästi tervetuloa Suomeen ja tähän ohjelmaan!
Kiitos paljon! Koen olevani etuoikeutettu, että saan olla täällä.
Olet kotoisin itä-Afrikasta. -Kyllä.
Synnyit muslimiperheeseen. - Näin on.
Lapsuudessasi sinun piti noudattaa sharia-lakia.
Kertoisitko meille taustastasi ja perheestäsi.
Isäni on kotoisin Jemenistä -
ja äitini on somali.
Synnyin ja kasvoin Keniassa.
Elimme erittäin radikaalissa islamiyhteisössä.
Perheen tytöt kuuluvat yhteisölle; -
et kuulu vain omaan perheeseesi.
Yhteisö seuraa kaikkea tekemistäsi ja menemistäsi ja huolehtii sinusta.
Islamissa tytöillä ei ole vapautta.
Tytöillä on hyvin vaikeaa.
Nuorempana halusin aina seurata Jumalaa, -
mutta en tuntenut oikeaa Jumalaa.
Minulle kerrottiin, että oikean Jumalan voi tuntea islamin kautta.
Minut oli kasvatettu ja olin elänyt siinä ympäristössä.
Ihmiset ihmettelivät, mikä ajatusmaailmassani oli muuttunut.
Uskon, että Pyhä Henki alkoi muuttaa ajatteluani ja valmistaa minua -
jo hyvin nuorella iällä.
Muslimitytöillä ei ole mitään muuta vaihtoehtoa tai vapautta valita itse.
Heidän tulee noudattaa perheen perinteitä ja uskontoa.
Minun piti rukoilla viidesti päivässä ja paastota 30 päivää jopa lapsena.
Se oli varmasti erittäin vaikeaa? - Niin olikin.
Jos jätin yhden paastopäivän väliin, minua rangaistiin.
Koitko väkivaltaa? - Hmm.
Olin jonkun aikaa koraanikoulussa.
Jossain vaiheessa aloin uskoa koraaniin.
Ajattelin sen olevan ainoa tie taivaaseen, -
koska en ollut nähnyt muuta tietä.
Aioin tutkia koraania enemmän.
Islamin sharia-lain opiskelu ja noudattaminen oli erittäin vaikeaa.
En edes tiedä, miksi pidin siitä, mutta näin oli jonkun aikaa.
Koin syyllisyyttä.
Koin pettäväni itseäni.
Kuinka voin olla kelvollinen Jumalan silmissä, -
kun tunnen syyllisyyttä sydämessäni.
Koin näin, koska koraanikoulun opettajani sanoivat, -
että minun tulee olla täydellinen enkä saa tehdä syntiä.
He opettavat täydellisyydestä, mutta samalla he itse rikkovat lakia.
En nähnyt tässä mitään järkeä, ja olin ahdistunut.
Eräänä päivänä istuin alas ja rukoilin: -
"Jumala, jos sinulla on toinen tie, näytä se minulle, -
koska tämä on erittäin vaikeaa."
Tämä oli siis ensimmäinen erilainen rukouksesi Jumalan puoleen? - Kyllä.
Rukoiltuani sanoin heti, ettei ole mitään muuta tietä.
Tämän jälkeen Jumala teki jotain ihmeellistä.
Tapasin heti muutamia kristittyjä, -
mikä oli aivan ihmeellistä.
He todistivat minulle uskoontulostaan.
Yksi heistä sanoi minulle, että ainoa tie taivaaseen -
on Jeesuksen ristinkuoleman kautta -
eikä omien tekojen ansiosta.
Tämä oli vastaus kysymykseen, jota olin pitkään pohtinut.
Pitkään mietin, kuinka voimme olla kelvollisia Jumalan edessä, -
ja päästä taivaaseen, jos meissä on syntiä?
Opettajani opettivat näin.
Sydämessäni koin Jumalan hylänneen minut.
Mietin, miksi Jumala alunperinkään loi ihmiset?
Jumala tiesi, etteivät ihmiset koskaan ole tarpeeksi hyviä.
Jopa lakia opettavat opettajani rikkovat lakia.
Ajattelin Jumalan luoneen ihmiset, jotta voisimme mennä taivaaseen.
Kuulin todistuksen, ettei taivaaseen pääse hyvien tekojen ansiosta.
Hän kertoi, että Jumala tuli ihmiseksi Jeesuksen kautta, -
jotta Jeesus kuolisi meidän syntiemme tähden.
Jonkun täytyi kuolla meidän puolestamme.
Mitä tunsit, kuullessasi evankeliumin ensimmäistä kertaa?
Koin helpotusta.
Pidin sitä ihmeellisenä, mutta sitä oli vaikea uskoa.
Näin tunsin alussa.
Sanoin heille, että halusin uskoa siihen, mutta en pitänyt sitä totuutena.
En voinut uskoa, että Jumala voisi tulla ihmiseksi ja kuolla maanpäällä.
Sitä oli vaikea uskoa, -
koska en ymmärtänyt, miksi Jumalan pitäisi kuolla.
Toisaalta koraanissa sanotaan, että Jumala voi tehdä mitä vain.
Kysyin koraanikoulun opettajiltani siitä, -
mitä olin kuullut kristityiltä ystäviltäni.
Ensiksi minut erotettiin koulusta.
Sitten minut otti luokseen eräs perhe, joka oli todella ankara minua kohtaan.
Kristitty ystäväni kehotti minua lukemaan Johanneksen evankeliumia.
Hän sanoi sen olevan kirjoitettu, jotta ihmiset uskoisivat Jeesukseen.
Aloin kyseenalaistaa opettajaani.
Kysyin häneltä kysymyksiä Johanneksen evankeliumista.
Vertailin koraania ja Raamattua, -
ja kirjoitin Muhammedin ja Jeesuksen elämästä.
Kysyin opettajalta, mikä on ero Jumalan ja hänen sanansa välillä.
Hän vastasi, ettei ole mitään eroa.
Sanoin hänelle: "Tiedätkö, että koraanissa sanotaan, -
että Jeesus on Jumalan sana."
Hän suuttui minulle, mutta en ollut vielä lopettanut: -
"Johanneksen evankeliumissa sanotaan: alussa oli Sana, -
ja sana oli Jumala." - Olit hyvin rohkea.
Entä Joh. 1:14: "Sana tuli lihaksi ja asui meidän keskellämme."
Hän sanoi, että olin demonisoitunut ja minut erotettiin jo toisen kerran.
Minua hakattiin ja kohdeltiin huonosti.
Minulla oli pitkään pahoinpitelyn jälkiä -
esitettyäni tällaisia kysymyksiä.
He olivat muutenkin hyvin ankaria ja tuomitsevia minua kohtaan.
Jos kerroin heille evankeliumista, -
he kohtelivat minua entistä huonommin.
Kuinka kauan kesti, että käännyit kristityksi -
kuultuasi evankeliumin ensimmäistä kertaa?
Se kesti 9 vuotta.
Pohdit siis näitä asioita hyvin syvällisesti.
Ajattelin ja tein paljon tutkimustyötä 9 vuoden aikana, -
jolloin vertailin Raamattua ja koraania.
Alussa olin hieman hämmentynyt, -
koska Vanha testamentti oli samantyyppinen kuin koraani.
Pyysin Jumalaa tuomaan luokseni jonkun, -
joka auttaisi ymmärtämään Raamattua.
Kysyin monilta naapureiltani ja entisiltä opiskelutovereiltani.
Kävin jonkun aikaa katolista koulua.
Kysyin heiltä, miten pääsee taivaaseen.
He sanoivat, että pitää paastota ja antaa kymmenykset.
Se vaati paljon omia tekoja.
Se ei mitenkään eronnut islaminuskosta.
Miten kristinusko eroaa islamista?
Pitkään aikaan en saanut keneltäkään vastausta.
Eräänä päivänä eräät ystäväni kertoivat minulle olevansa kristittyjä -
ja voisivat kertoa minulle, miten pääsen taivaaseen.
Aiemmin vain yksi henkilö oli kertonut minulle, -
että taivaaseen pääsee vain Jeesuksen veren kautta.
Kuulin tämän nyt toisen kerran eri henkilöltä.
Monet ystäväni ja naapurini eivät tiedä tätä.
Kuulen tämän vasta toisen kerran. Miten voit todistaa tämän?
Hän ehdotti, että tutkisimme Raamattua yhdessä.
Aloimme tutkia Raamattua kronologisesti alusta alkaen.
Tutkimme Vanhan testamentin profetioita Jeesuksesta.
Hän kertoi minulle jotain ihmeellistä.
Hän sanoi, että kun Jumala oli luonut Aatamin ja Eevan -
ja he olivat langenneet syntiin, he peittivät itsensä lehdillä.
Jumalalla oli kuitenkin oma tapa sovittaa heidän syntinsä.
Tämä oli profetia Jeesuksesta.
Ystäväni sanoi, että minäkin yritän samalla tavoin omilla teoillani -
sovittaa syntini niin kuin Aatami ja Eeva.
Jumalan vastaus on kuitenkin veriuhri.
Näin Jumala näytti aivan alusta alkaen, että eräänä päivänä -
Jeesus tulee maan päälle ja kuolee.
Sait siis vastauksen rukoukseesi, että on olemassa toinen tie.
Näin on, mutta alussa en uskonut, mitä kuulin.
Tapasin myöhemmin muita ihmisiä.
Minua kiehtoi kristityissä se, että he rukoilivat yhdessä.
He pyysivät minut mukaan rukoilemaan.
Olin yllättynyt, koska muslimit eivät koskaan pyydä ulkopuolisia -
rukoilemaan kanssaan moskeijaan. Se on kiellettyä.
Olin tästä ihmeissäni.
He rukoilivat ja todella ylistivät Jumalaa.
Koin sydämeni muuttuvan.
Suljin silmäni ja tunsin Jumalan läsnäolon heidän rukoillessa.
Sydämessäni halusin olla kuin he.
Haluan kokea samaa syvää yhteyttä Jumalaan, jota he kokevat.
Ennen minulle rukous oli vain velvollisuus.
Minun oli pakko rukoilla, eikä vaihtoehtoa ollut. En pitänyt siitä.
Nämä kristityt olivat iloisia ja luottivat Jumalaan.
He rukoilivat Jumalan tahdon mukaisesti.
He rukoilivat niin kuin Paavali Raamatussa.
Nämä ihmiset todella rohkaisivat minua.
Sinä vuonna, kun tulin uskoon, -
se oli 9. vuosi, sydämeni oli todella raskas.
Olin hämmentynyt, enkä osannut päättää.
Kamppailin paljon sen kanssa, mikä on totuus.
Syvällä sisimmässäni tiesin, -
että Jeesus on ainoa tie.
En kuitenkaan halunnut luopua entisestä, -
koska pelkäsin todella paljon yhteisöä ja perhettäni.
Pelkäsin, että minut hylätään.
Perheeni oli kasvuympäristöni ja ainoa tukeni.
Kasvoin ympäristössä, jossa yhteisö omisti minut.
Pelkäsin, että jään yksin ilman tukea.
Olin täynnä pelkoa ja kävin kamppailua sisimmässäni.
Toisaalta halusin ja toisaalta en.
Kamppailu oli suuri.
Eräänä yönä näin unen.
Unessa Jeesus tuli luokseni, ja puhui minulle Johanneksen evankeliumista:-
"Minä olen tie ja totuus ja elämä; Ei kukaan tule Isän tykö -
muutoin kuin minun kauttani."
Unessa islamin Jumala, Allah, puhui minulle.
Herättyäni sanoin, että se oli Jeesus eikä Allah.
Näin Jeesus sanoin opetuslapsilleen Johanneksen evankeliumissa.
Sinä yönä tulin uskoon.
Olin aina pelännyt helvettiin joutu- mista, mutta silloin tuo pelko katosi.
Pelon tilalle sydämeeni tuli toivo.
Olin todella iloinen.
Tiesin, että pääsen taivaaseen, ja pelko oli poissa.
Menin takaisin nukkumaan.
Seuraavana yönä pelko tuli takaisin.
Jumala ilmestyi minulle jälleen unessa ja sanoi: -
"Minä en koskaan jätä sinua. Ihmiset voivat hylätä sinut, -
mutta minä en. Olen tärkeämpi kuin ihmiset."
Uskoin tähän sanaan.
Olen nähnyt Jumalan hyvyyden ja hänen lupaustensa täyttyvän.
Vaikka kristinuskoon kääntyminen oli todella vaikeaa.
Kun otit Jeesuksen vastaan, -
sinua alettiin ahdistella perheesi ja sukusi taholta?
Eniten minua ahdisteli yhteisö.
Perheeni yritti ensin salata uskoontuloni, -
koska se saattoi heidät suureen häpeään.
Joku sukulaisistani varmaankin kertoi asiasta, -
koska miten muuten yhteisö olisi saanut tietää siitä.
Välittömästi koko yhteisö hyökkäsi minua vastaan.
Sain jopa tappouhkauksia.
Setäni soitti minulle ja sanoi, -
että ampuisi minua 10 kertaa päähän, jos näkee minut.
Hän oli Mogadishussa.
Sinun piti siis paeta?
En heti lähtenyt pakoon.
Perheeni ajatteli, että koko yhteisö on nyt hyvin vihainen.
He ovat vihaisia paitsi minulle myös perheelleni.
Elämme yhteisössä, jossa autetaan toinen toista.
Perheeni kohtasi paljon vihaa.
He eivät voineet ostaa kaupoissa ja heidän päälleen syljettiin.
Minun takiani he kokivat paljon painostusta.
He ajattelivat minun olevan demonisoitunut ja halusivat -
sheikkien ajavan demonit ulos lukemalla ylleni koraania.
Mikään ei kuitenkaan muuttunut. Sanoin, etten ollut demonisoitunut.
Luoksemme tuli viisi nk. islaminuskon lähetyssaarnaajaa.
En ollut kotona, kun he tulivat.
He tulivat etsimään minua.
Annamme viimeisen varoituksen: -
jos hän ei käännyt takaisin islamin- uskoon, hyökkäämme häntä vastaan.
Tämä varmasti säikäytti perheeni.
He soittivat minulle ja käskivät minun paeta heti.
He sanoivat, etten voi jäädä kotiin, koska voisin kuolla.
Jouduin pakenemaan ja asuin erään ystävän luona.
En enää palannut takaisin.
Palaaminen olisi ollut vaikeaa.
Tapahtuuko tällaista yleensä kristinuskoon kääntyville? - Kyllä.
Jotkut kokevat vielä pahempaa kuin minä.
Perheeni oli armahtavainen minua kohtaan.
Perheessäni ei ollut isää.
Minulla oli vain äiti, joka ei koskaan ollut kovin ankara.
Muut sukulaiset painostivat.
Suurimpaa osaa kristityiksi kääntyneitä vainoavat miehet, -
jotka kiduttavat naisia ja lukitsevat heidät pimeään huoneeseen.
Tunnen naisia, jotka ovat kokeneet tällaista.
Heidät on käsiraudoissa lukittu pimeään huoneeseen kuukausiksi.
Heille tuodaan ruoka sisään, mutta he eivät pääse huoneesta pois.
Uskotko, että naisille on miehiä vaa- rallisempaa kääntyä kristinuskoon?
Mielestäni kyllä.
Ongelma on se, että naiset ovat riippuvaisia perheestään.
Miehet eivät ole yhtä riippuvaisia, vaan liikkuvat vapaasti.
Monet muslimitytöt eivät käy koulua.
He ovat kotona, auttavat äitiä ja laittavat ruokaa.
Tämä on suuri ongelma tyttöjen kohdalla.
Jos he kääntyvät kristinuskoon ja lähtevät kotoa, -
he eivät voi elättää itseään, koska heillä ei ole koulutusta tai työtä.
Tytöillä on siis hyvin vaikea tilanne.
He elävät kulttuurissa, jossa kotoa lähtevä tyttö tuo perheelle häpeää.
Kulttuurissamme tyttö ei saa lähteä kotoa ennen naimisiinmenoaan.
Vaikka tytöt lähtisivätkin pois, he eivät pärjäisi yksin.
Kerran eräs tyttö kääntyi kristinuskoon.
Hänen perheensä sai tämän selville ja yritti löytää tytölle miehen.
Jos tyttö on itsepäinen, hänet lukitaan huoneeseen, -
kunnes hänelle löydetään aviomies.
Näin tapahtuu usein.
Eräs tuttavani, Amran, -
pakeni kokonaan perheensä luota.
Häntä ei saatu pakotettua naimisiin tämän miehen kanssa.
Mitkä ovat mielestäsi selviytymisen avainasioita niille, -
jotka ovat kääntyneet kristinuskoon -
ja kokeneet vainoa sen seurauksena?
Kaikkein eniten nämä ihmiset tarvitsevat rakkautta.
Islaminusko on hyvin tuomitsevainen ja se vaatii tiukkaa lain noudattamista.
Meitä opetetaan tekemään tiettyjä asioita saadaksemme jotain.
Perheissä kyllä välitetään rakkautta, -
mutta kasvatus pohjautuu vahvasti sharia-lain noudattamiseen.
Meidän tulee näyttää näille ihmisille Jeesuksen toimintatapaa.
Jeesus on esikuvamme.
Meidän tulee rakastaa ihmisiä niin kuin Jeesus, ja opettaa heille totuutta.
Raamatussa sanotaan: "Te tulette tuntemaan totuuden, -
ja totuus on tekevä teidät vapaiksi."
Totuuden kuuleminen vapauttaa heitä.
Monet tytöt, jotka tulevat meille, ovat alussa täysin rikki.
Jotkut ovat jopa yrittäneet itsemurhaa.
He oppivat yhä enemmän Raamatusta.
Opetan heille Raamatusta, että Jumala auttoi syntisiä ihmisiä.
Jopa Vanhassa testamentissa Jumala auttoi hyvin syntisiä ihmisiä.
Olemme kaikki syntisiä, kukaan ei ole täydellinen.
Jeesus ei tullut täydellisiä, vaan syntisiä varten.
Tämä rohkaisee heitä, koska he kuulevat, että Jumala rakastaa heitä.
Jopa kristitytkin rohkaistuvat, vaikka kuulevat tämän yhä uudestaan.
Se vapauttaa heitä.
Heidän täytyy kokea, että heitä rakastetaan ja tuetaan.
Vaikka olen lähes samaa ikäluokkaa näiden tyttöjen kanssa, -
olen etuoikeutettu saadessani olla heille äitihahmo.
Meillä on enää muutama minuutti jäljellä.
Pyytäisin sinua haastamaan suomalaisia kristittyjä.
Miten voisimme parhaiten rukoilla -
näiden ihmisten puolesta?
Pyytäisin teitä rukoilemaan, -
että ihmiset löytäisivät Jeesuksen ja kasvaisivat totuudessa.
Ihmiset tarvitsevat totuutta ja rakkautta.
Rukoilkaa, että lähentyisimme Jumalaa.
Tämä on tärkeintä.
Nämä ihmiset tarvitsevat todellista muutosta, -
jotta Jeesus voi loistaa heistä.
Haluaisin, että he voisivat eräänä päivänä koskettaa myös muita ihmisiä.
Arvostamme suuresti suomalaisten rukousta ja tukea.
Teidän tukeminen ja rinnalla kulkeminen on todella tärkeää.
Arvostamme suuresti tukeanne.
Emme selviäisi ilman sitä.
Jumala on toiminut teidän kauttanne ihmeellisellä tavalla, -
jotta olemme voineet auttaa vainoa kokeneita.
Me ja tytöt olemme todella kiitollisia ja onnellisia siitä, -
että heillä on uusi elämä, uusi koti -
ja kaikkein tärkeimpänä uskonnonvapaus.
Voimme ylistää Jeesusta ilman pelkoa.
Kiitos Ameena! Oli ilo saada sinut tähän ohjelmaan.
Nauti ajastasi täällä Suomessa!
Herra siunatkoon sinua, perhettäsi -
sekä kaikkia luonasi asuvia tyttöjä.
Kiitos teille! Oli etuoikeus olla täällä jakamassa.
Kiitos kaikesta avustanne ja tuestanne!
Osaan sanoa vain tämän.
Suomennos: Sonja Mattayev